title: A Bizottság (EU) 2020/1004 végrehajtási rendelete (2020. július 9.) a tehéntej egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

text:
                  10.7.2020

                  HU

                  Az Európai Unió Hivatalos Lapja

                  L 221/133

         A BIZOTTSÁG (EU) 2020/1004 VÉGREHAJTÁSI RENDELETE
         (2020. július 9.)
         a tehéntej egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére, összefüggésben 23. cikke (5) bekezdésével,
         mivel:

                     (1)

                     2017. szeptember 20-án a Basic-Eco-Logique kérelmet nyújtott be a Bizottsághoz a tehéntej egyszerű anyagként történő jóváhagyására vonatkozóan. A kérelemhez csatolták a rendelet 23. cikke (3) bekezdésének második albekezdésében előírt információkat. A kérelmező számára engedélyezték a kérelem kiegészítését, amelynek véglegesítésére a 2018. májusában benyújtott új verzióval került sor. Ebben a kérelmező a kérelem hatályát a (nyers, teljes) tehéntejre módosította.

                     (2)

                     A Bizottság tudományos segítségnyújtásra kérte fel az Európai Élelmiszerbiztonsági Hatóságot (a továbbiakban: Hatóság). A Hatóság 2018. augusztus 22-én a Bizottság elé terjesztette technikai jelentését (2). A Bizottság 2019. október 21-én benyújtotta vizsgálati jelentését (3) és e rendelet tervezetét a Növények, Állatok, Élelmiszerek és Takarmányok Állandó Bizottságának, melyeket az említett bizottság 2020. március 24-i ülésére véglegesített.

                     (3)

                     A kérelmező által benyújtott információk alátámasztják, hogy a tehéntej megfelel az élelmiszerek 178/2002/EK európai parlamenti és tanácsi rendelet (4) 2. cikkében foglalt meghatározása szerinti kritériumoknak. Az anyagot döntően nem növényvédelmi célokra használják, mindazonáltal növényvédő szerként is hasznos, akár vízzel keverve, akár hígítatlan formában. Következésképpen egyszerű anyagnak tekintendő.

                     (4)

                     A nem emberi fogyasztásra szánt tej az 1069/2009/EK európai parlamenti és tanácsi rendelet (5) szerinti állati mellékterméknek minősül. Mint ilyen, meg kell felelnie az említett rendelet és az 142/2011/EU bizottsági rendelet (6) követelményeinek.

                     (5)

                     Mivel a tej a laktóz és a tejfehérje miatt az 1169/2011/EU európai parlamenti és tanácsi rendelet (7) II. mellékletének 7. pontjában, mint allergiát vagy intoleranciát okozó anyag vagy termék fel van sorolva, helyénvaló a felhasználását olyan növekedési szakaszokra korlátozni, amelyekben nincs jelen gyümölcs.

                     (6)

                     A különböző vizsgálatokból kiderült, hogy a tehéntej várhatóan általában megfelel az 1107/2009/EK rendelet 23. cikkében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért a tehéntej egyszerű anyagként való jóváhagyása indokolt.

                     (7)

                     Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezéseinek megfelelően, valamint a jelenlegi tudományos és műszaki ismeretek fényében szükség van bizonyos jóváhagyási feltételek előírására, melyeket e rendelet I. melléklete részletez.

                     (8)

                     Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (8) mellékletét ennek megfelelően módosítani kell.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Egyszerű anyag jóváhagyása
            Az I. mellékletben meghatározott tehéntej az ugyanazon mellékletben foglalt feltételek mellett egyszerű anyagként jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet az e rendelet II. mellékletében foglaltak szerint módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 9-én.

                  a Bizottság részéről

                  az elnök

               Ursula VON DER LEYEN

            (1)  HL L 309., 2009.11.24., 1. o.

            (2)  EFSA (Európai Élelmiszerbiztonsági Hatóság), 2018. Technical report on the outcome of the consultation with Member States and EFSA on the basic substance application for milk for use in plant protection as a fungicide (Technikai jelentés a tejnek mint egyszerű anyagnak gombaölő növényvédő szerként való felhasználására vonatkozó kérelem tárgyában a tagállamokkal és az EFSA-val folytatott konzultáció eredményéről). EFSA Supporting publication (kapcsolódó közlemény), 2018:EN-1482. 42 o.

            (3)  https://ec.europa.eu/food/plant/pesticides/eu-pesticides-database/public/?event=activesubstance.selection&language=HU.

            (4)  Az Európai Parlament és a Tanács 2002. január 28-i 178/2002/EK rendelete az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).

            (5)  Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).

            (6)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).

            (7)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

            (8)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                           Közhasználatú név,

                           Azonosító szám

                           IUPAC-név

                           Tisztaság
                            (1)

                           Jóváhagyás dátuma

                           Egyedi rendelkezések

                        Tehéntej
                        CAS-szám: 8049-98-7

                        Nem áll rendelkezésre.

                        Tárgytalan

                        2020.7.30.

                        A tehéntejnek meg kell felelnie az 1069/2009/EK és az 142/2011/EU rendelet rendelkezéseinek.
                        A tehéntej használata a tehéntejről szóló vizsgálati jelentésben (SANTE/12816/2019) megfogalmazott következtetésekben és különösen a jelentés I. és II. függelékében meghatározott egyedi feltételekkel összhangban engedélyezett.

               (1)  Az egyszerű anyag azonosítására, specifikációjára és alkalmazási módjára vonatkozó további részletek a vizsgálati jelentésben találhatók.

            II. MELLÉKLET
            Az 540/2011/EU végrehajtási rendelet mellékletének C. része a következő bejegyzéssel egészül ki:

                              Szám

                              Közhasználatú név,

                              Azonosító szám

                              IUPAC-név

                              Tisztaság
                               (1)

                              Jóváhagyás dátuma

                              Egyedi rendelkezések

                           „22

                           Tehéntej
                           CAS-szám: 8049-98-7

                           Nem áll rendelkezésre.

                           Tárgytalan

                           2020.7.30.

                           A tehéntejnek meg kell felelnie az 1069/2009/EK és az 142/2011/EU bizottsági rendelet rendelkezéseinek.
                           A tehéntej használata a tehéntejről szóló vizsgálati jelentésben (SANTE/12816/2019) megfogalmazott következtetésekben és különösen a jelentés I. és II. függelékében meghatározott egyedi feltételekkel összhangban engedélyezett.”

               (1)  Az egyszerű anyag azonosítására, specifikációjára és alkalmazási módjára vonatkozó további részletek a vizsgálati jelentésben találhatók."


title: A Bizottság (EU) 2020/1246 végrehajtási rendelete (2020. szeptember 2.) a fenamifosz hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

text:
                  3.9.2020

                  HU

                  Az Európai Unió Hivatalos Lapja

                  L 288/18

         A BIZOTTSÁG (EU) 2020/1246 VÉGREHAJTÁSI RENDELETE
         (2020. szeptember 2.)
         a fenamifosz hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2006/85/EK bizottsági irányelv (2) felvette a 91/414/EGK tanácsi irányelv (3) I. mellékletébe a fenamifosz hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A fenamifosz hatóanyagnak az 540/2011/EU végrehajtási rendelet mellékletének A. részében megállapított jóváhagyása 2021. július 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a fenamifosz hatóanyag jóváhagyásának meghosszabbítása iránt.

                     (5)

                     A kérelmező benyújtotta a 844/2012/EU végrehajtási rendelet 6. cikke szerint előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a hosszabbítási kérelmet értékelő jelentést, amelyet 2017. október 2-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság közzétette a kiegészítő összefoglaló dokumentációt. A Hatóság ezenkívül észrevételezés céljából elküldte a kérelmezőknek és a tagállamoknak a hosszabbítási kérelmet értékelő jelentést, amelyről nyilvános konzultációt is indított. A Hatóság a beérkezett észrevételeket továbbította a Bizottságnak.

                     (8)

                     A Hatóság 2018. december 10-én eljuttatta a Bizottsághoz az azzal kapcsolatos következtetését (6), hogy a fenamifosz várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

                     (9)

                     A Hatóság számos aggályt fogalmazott meg. Az átfogó fogyasztói kockázatértékelést ideiglenesnek tekintették, mivel az M01 és M02 metabolitok genotoxicitására vonatkozó adatcsomag nem volt teljes, ami a kockázatértékelésben ideiglenes szermaradék meghatározásához vezetett azon növények esetében, amelyeken a fenamifoszt használni szándékozzák. Ugyanakkor, még ha a fogyasztói kockázatértékelést nem is lehetett lezárni, a fogyasztókat érintő akut kockázatot azonosítottak a termésükért termesztett zöldségekre vonatkozó valamennyi reprezentatív felhasználás tekintetében.

                     (10)

                     Ezenkívül krónikus beviteli fogyasztói expozíció esetén – az expozíciós értékelésben a meghosszabbítási folyamathoz benyújtott, rendelkezésre álló maradékanyag-adatkészletből kiszámított szermaradék-határértékeket (MRL-eket) alapul véve – a maximális elméleti napi bevitel (TMDI) a megengedhető napi bevitel (ADI) 172 %-át tenné ki.

                     (11)

                     Továbbá az anyag dísznövényeken és faiskolákban történő egyéb felhasználásai tekintetében, mivel ezek a növények vetésforgóban termeszthetők élelmiszernövényekkel, az e felhasználásokból eredő akut fogyasztói kockázat nem zárható ki, figyelembe véve a vetésforgóban termesztett növényekben található szermaradékok lehetséges felvételét.

                     (12)

                     Végül az egyedi emberi metabolitokra vonatkozó kockázatértékelést nem lehetett véglegesíteni, mivel nem nyújtottak be összehasonlító in vitro metabolizmusvizsgálatot.

                     (13)

                     A Bizottság felkérte a kérelmezőt, hogy nyújtsa be a Hatóság következtetésével kapcsolatos észrevételeit. Emellett a 844/2012/EU végrehajtási rendelet 14. cikke (1) bekezdésének harmadik albekezdésével összhangban a Bizottság arra is felkérte a kérelmezőt, hogy nyújtsa be a hosszabbítási kérelmet értékelő jelentéssel kapcsolatos észrevételeit. A kérelmező benyújtotta észrevételeit, és azokat a Bizottság alaposan megvizsgálta.

                     (14)

                     A kérelmező által felhozott érvek azonban nem tudták eloszlatni a hatóanyaggal kapcsolatos aggályokat.

                     (15)

                     Következésképpen nem nyert megállapítást, hogy legalább egy növényvédő szer egy vagy több reprezentatív felhasználása vonatkozásában teljesülnek az 1107/2009/EK rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a fenamifosz hatóanyag jóváhagyása ne kerüljön meghosszabbításra.

                     (16)

                     Az 540/2011/EU végrehajtási rendeletet ezért ennek megfelelően módosítani kell.

                     (17)

                     A tagállamok számára elegendő időt kell biztosítani a fenamifosztartalmú növényvédő szerekre vonatkozó engedélyek visszavonására.

                     (18)

                     Amennyiben a tagállamok az 1107/2009/EK rendelet 46. cikke értelmében türelmi időt biztosítanak a fenamifoszt tartalmazó növényvédő szerek tekintetében, az e rendelet hatálybalépésétől számítva legfeljebb 12 hónapig tarthat.

                     (19)

                     Az (EU) 2020/869 bizottsági végrehajtási rendelet (7)2021. július 31-ig meghosszabbította a fenamifosz jóváhagyási időszakát annak érdekében, hogy a jóváhagyás meghosszabbítására irányuló eljárást az anyag jóváhagyási időtartamának lejárta előtt le lehessen zárni. Ugyanakkor mivel a jóváhagyás meg nem hosszabbítására vonatkozó határozatra a kiterjesztett jóváhagyási időszak lejárta előtt kerül sor, ezt a rendeletet minél előbb alkalmazni kell.

                     (20)

                     Ez a rendelet nem sérti a kérelmezők azon jogát, hogy az 1107/2009/EK rendelet 7. cikke szerint újabb kérelmet nyújtsanak be a fenamifosz jóváhagyására vonatkozóan.

                     (21)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A fenamifosz hatóanyag jóváhagyása nem kerül meghosszabbításra.

            2. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet mellékletének A. részében található táblázat fenamifoszra vonatkozó 141. sorát el kell hagyni.

            3. cikk
            Átmeneti intézkedések
            A tagállamok legkésőbb 2021. március 23-ig visszavonják a fenamifosz hatóanyagot tartalmazó növényvédő szerekre vonatkozó engedélyeket.

            4. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek 2021. szeptember 23-ig le kell járnia.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 2-án.

                  a Bizottság részéről

                  az elnök

               Ursula VON DER LEYEN

            (1)  HL L 309., 2009.11.24., 1. o.

            (2)  A Bizottság 2006/85/EK irányelve (2006. október 23.) a 91/414/EGK tanácsi irányelvnek a fenamifosz és az etefon hatóanyagként való felvétele céljából történő módosításáról (HL L 293., 2006.10.24., 3. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA (Európai Élelmiszerbiztonsági Hatóság), 2019. Conclusion on the peer review of the pesticide risk assessment of the active substance fenamiphos. (A fenamifosz hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSAJournal2019;17(1):5557, 26pp. https://doi.org/10.2903/j.efsa.2019.5557.

            (7)  A Bizottság (EU) 2020/869 végrehajtási rendelete (2020. június 24.) az 540/2011/EU végrehajtási rendeletnek a beflubutamid, a benalaxil, a bentiavalikarb, a bifenazát, a boszkalid, a brómxinil, a kaptán, a ciazofamid, a dimetomorf, az etefon, az etoxazol, a famoxadon, a fenamifosz, a flumioxazin, a fluoxastrobin, a folpet, a formetanát, a metribuzin, a milbemektin, a Paecilomyces lilacinus (törzs: 251), a fenmedifam, a foszmet, a pirimifosz-metil, a propamokarb, a protiokonazol és az S-metolaklór hatóanyag jóváhagyási időtartamának meghosszabbítása tekintetében történő módosításáról (HL L 201., 2020.6.25., 7. o.).


title: A Bizottság (EU) 2020/1247 végrehajtási rendelete (2020. szeptember 2.) a bizonyos állományok tekintetében 2020-ban rendelkezésre álló halászati kvótáknak a korábbi években tapasztalt túlhalászás miatti csökkentéséről

text:
                  3.9.2020

                  HU

                  Az Európai Unió Hivatalos Lapja

                  L 288/21

         A BIZOTTSÁG (EU) 2020/1247 VÉGREHAJTÁSI RENDELETE
         (2020. szeptember 2.)
         a bizonyos állományok tekintetében 2020-ban rendelkezésre álló halászati kvótáknak a korábbi években tapasztalt túlhalászás miatti csökkentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
         mivel:

                     (1)

                     A 2019. évi halászati kvótákat az alábbi rendeletek állapították meg:

                                 —

                                 az (EU) 2018/1628 tanácsi rendelet (2),

                                 —

                                 az (EU) 2018/2025 tanácsi rendelet (3),

                                 —

                                 az (EU) 2018/2058 tanácsi rendelet (4), valamint

                                 —

                                 az (EU) 2019/124 tanácsi rendelet (5),

                     (2)

                     A 2020. évi halászati kvótákat az alábbi rendeletek állapították meg:

                                 —

                                 az (EU) 2018/2025 tanácsi rendelet,

                                 —

                                 az (EU) 2019/1838 tanácsi rendelet (6),

                                 —

                                 az (EU) 2019/2236 tanácsi rendelet (7), valamint

                                 —

                                 az (EU) 2020/123 tanácsi rendelet (8).

                     (3)

                     Az 1224/2009/EK rendelet 105. cikkének (1) bekezdése értelmében abban az esetben, ha a Bizottság megállapítja, hogy valamely tagállam túllépte a számára kiosztott halászati kvótákat, a Bizottságnak csökkentenie kell az adott tagállam jövőbeli halászati kvótáit.

                     (4)

                     Az 1224/2009/EK rendelet 105. cikkének (2) és (3) bekezdése előírja, hogy a következő évre vagy évekre vonatkozó kvótacsökkentéseket az említett bekezdésekben meghatározott szorzótényezők alkalmazásával kell végrehajtani.

                     (5)

                     Egyes tagállamok túllépték a 2019. évre megállapított halászati kvótáikat. Ezért a túlhalászott állományok tekintetében helyénvaló csökkenteni a 2020-re és – adott esetben – a későbbi évekre vonatkozóan megállapított halászati kvótáikat.

                     (6)

                     Az (EU) 2019/1726 bizottsági végrehajtási rendelet (9) és az (EU) 2020/112 bizottsági végrehajtási rendelet (10) 2019 tekintetében egyes tagállamok és egyes fajok vonatkozásában már rendelkezett a halászati kvóták csökkentéséről. Egyes tagállamok tekintetében azonban bizonyos fajokra a 2019. évre rendelkezésre álló kvótákat meghaladó csökkentést kellett volna alkalmazni, így a csökkentéseket az adott évben nem lehetett teljes mértékben végrehajtani. Annak érdekében, hogy ilyen esetekben az érintett állományra vonatkozó teljes mennyiség levonásra kerüljön, a fennmaradó mennyiségeket a 2020-es és – adott esetben – későbbi kvótacsökkentések megállapításakor figyelembe kell venni.

                     (7)

                     A halászati kvótákra vonatkozó, e rendeletben előírt csökkentéseket a 185/2013/EU bizottsági végrehajtási rendeletnek (11) megfelelően 2020-re alkalmazandó csökkentések sérelme nélkül kell alkalmazni.

                     (8)

                     Mivel a kvóták tonnában vannak kifejezve, az egy tonna alatti mennyiségű túlhalászást nem kell figyelembe venni,

               ELFOGADTA EZT A RENDELETET:

            1. cikk

               (1)   Az (EU) 2018/2025, az (EU) 2019/1838, az (EU) 2019/2236 és az (EU) 2020/123 rendeletben a 2020. évre megállapított halászati kvótákat az e rendelet mellékletében foglaltaknak megfelelően csökkenteni kell.

               (2)   Az (1) bekezdés a 185/2013/EU végrehajtási rendeletben előírt csökkentések sérelme nélkül alkalmazandó.

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 2-án.

                  a Bizottság részéről

                  az elnök

               Ursula VON DER LEYEN

            (1)  HL L 343., 2009.12.22., 1. o.

            (2)  A Tanács (EU) 2018/1628 rendelete (2018. október 30.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2019. évre történő meghatározásáról, valamint az egyéb vizekben élő állomány vonatkozásában meghatározott bizonyos halászati lehetőség tekintetében az (EU) 2018/120 rendelet módosításáról (HL L 272., 2018.10.31., 1. o.).

            (3)  A Tanács (EU) 2018/2025 rendelete (2018. december 17.) az uniós halászhajók egyes mélytengeri halállományokra vonatkozó halászati lehetőségeinek a 2019. és 2020. évre történő meghatározásáról (HL L 325., 2018.12.20., 7. o.).

            (4)  A Tanács (EU) 2018/2058 rendelete (2018. december 17.) egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2019. évre történő meghatározásáról (HL L 329., 2018.12.27., 8. o.).

            (5)  A Tanács (EU) 2019/124 rendelete (2019. január 30.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2019. évre történő meghatározásáról (HL L 29., 2019.1.31., 1. o.).

            (6)  A Tanács (EU) 2019/1838 rendelete (2019. október 30.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2020. évre történő meghatározásáról, valamint az (EU) 2019/124 rendeletnek az egyéb vizekre vonatkozó egyes halászati lehetőségek tekintetében történő módosításáról (HL L 281., 2019.10.31., 1. o.).

            (7)  A Tanács (EU) 2019/2236 rendelete (2019. december 16.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2020. évre történő meghatározásáról (HL L 336., 2019.12.30., 14. o.).

            (8)  A Tanács (EU) 2020/123 rendelete (2020. január 27.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2020. évre történő meghatározásáról (HL L 25., 2020.1.30., 1. o.).

            (9)  A Bizottság (EU) 2019/1726 végrehajtási rendelete (2019. október 15.) a bizonyos állományok tekintetében 2019-ben rendelkezésre álló halászati kvótáknak a korábbi években történt túlhalászás miatti csökkentéséről (HL L 263., 2019.10.16., 3. o.).

            (10)  A Bizottság (EU) 2020/112 végrehajtási rendelete (2020. január 22.) a bizonyos állományok tekintetében 2019-ben rendelkezésre álló halászati kvótáknak a más állományok korábbi években való túlhalászása miatti csökkentéséről és az (EU) 2019/1726 végrehajtási rendelet módosításáról (HL L 21., 2020.1.27., 6. o.).

            (11)  A Bizottság 185/2013/EU végrehajtási rendelete (2013. március 5.) a Spanyolország részére 2013-ra és a későbbi évekre odaítélt egyes halászati kvótáknak a 2009-ben bizonyos makrélakvóták tekintetében történt túlhalászás miatti csökkentéséről (HL L 62., 2013.3.6., 1. o.).

            MELLÉKLET

               A TÚLHALÁSZOTT ÁLLOMÁNYOKRA VONATKOZÓ 2020. ÉVI HALÁSZATI KVÓTÁK CSÖKKENTÉSE

                        Tagállam

                        Fajkód

                        Területkód

                        Faj neve

                        Terület neve

                        2019. évi kiinduló kvóta (kilogrammban)

                        2019. évi engedélyezett kirakodások (teljes kiigazított mennyiség kilogrammban)  (1)

                        2019. évi teljes kifogott mennyiség (kilogrammban)

                        Az engedélyezett kirakodásokhoz viszonyított kvótafelhasználás

                        Az engedélyezett kirakodásokhoz viszonyított túlhalászás (kilogrammban)

                        Szorzótényező  (2)

                        Kiegészítő szorzótényező  (3), (4)

                        Az előző év(ek)ről fennmaradó csökkentések  (5) (kilogrammban)

                        2020-ban alkalmazandó csökkentések (kilogrammban)

                           DE

                        HER

                        4AB.

                        Hering

                        Az ICES 4 övezetnek az é. sz. 53° 30’-től északra fekvő uniós és norvég vizei

                        39 404 000

                        25 460 900

                        27 182 070

                        106,76 %

                        1 721 170

                        /

                        /

                        /

                        1 721 170

                           DE

                        MAC

                        2CX14-

                        Makréla

                        3a és 4; a 2a, 3b, 3c és az ICES 22–32 alkörzet uniós vizei

                        441 000

                        14 859 024

                        15 542 581

                        104,60 %

                        683 557

                        /

                        /

                        /

                        683 557

                           DK

                        MAC

                        2CX14-

                        Makréla

                        6, 7, 8a, 8b, 8d és 8e; az 5b övezet uniós és nemzetközi vizei; a 2a, 12 és 14 övezet nemzetközi vizei

                        /

                        2 688 463

                        2 693 920

                        100,20 %

                        5 457

                        /

                        /

                        /

                        5 457

                           DK

                        MAC

                        2A34.

                        Makréla

                        3a és 4; a 2a, 3b, 3c és az ICES 22–32 alkörzet uniós vizei

                        14 480 000

                        13 330 744

                        14 022 305

                        105,19 %

                        691 561

                        /

                        /

                        /

                        691 561

                           DK

                        MAC

                        2A4A-N

                        Makréla

                        A 2a és 4a övezet norvég vizei

                        10 242 000

                        10 252 106

                        11 197 228

                        109,22 %

                        945 122

                        /

                        /

                        /

                        945 122

                           DK

                        POK

                        1N2AB.

                        Fekete tőkehal

                        Az 1 és 2 övezet norvég vizei

                        /

                        17 000

                        50 968

                        299,81 %

                        33 968

                        1,00

                        /

                        /

                        33 968

                           ES

                        BET

                        ATLANT

                        Nagyszemű tonhal

                        Atlanti-óceán

                        9 415 300

                        8 941 151

                        9 095 090

                        101,72 %

                        153 939

                        /

                        C (6)

                        /

                        153 939

                           ES

                        COD

                        1/2B.

                        Közönséges tőkehal

                        1 és 2b

                        11 562 000

                        8 455 844

                        8 463 118

                        100,09 %

                        7 274

                        /

                        /

                        /

                        7 274

                           ES

                        GHL

                        1N2AB.

                        Grönlandi laposhal

                        Az 1 és 2 övezet norvég vizei

                        /

                        2 000

                        14 225

                        711,25 %

                        12 225

                        1,00

                        A

                        /

                        18 338

                           ES

                        OTH

                        1N2AB.

                        Egyéb fajok

                        Az 1 és 2 övezet norvég vizei

                        /

                        31 800

                        35 695

                        112,25 %

                        3 895

                        1,00

                        /

                        /

                        3 895

                           ES

                        POK

                        1N2AB.

                        Fekete tőkehal

                        Az 1 és 2 övezet norvég vizei

                        /

                        196 000

                        198 607

                        101,33 %

                        2 607

                        /

                        /

                        /

                        2 607

                           ES

                        RED

                        N3LN.

                        Vörös álsügérek

                        NAFO 3LN

                        /

                        515 100

                        517 806

                        100,53 %

                        2 706

                        /

                        /

                        /

                        2 706

                           ES

                        RJU

                        9-C.

                        Cifra rája

                        Az ICES 9 övezet uniós vizei

                        15 000

                        15 000

                        15 511

                        103,41 %

                        511 (7)

                        N/A

                        N/A

                        2 067

                        2 067

                           FR

                        BET

                        ATLANT

                        Nagyszemű tonhal

                        Atlanti-óceán

                        4 167 700

                        4 167 700

                        4 687 551

                        112,47 %

                        519 851

                        1,20

                        C

                        /

                        883 747

                           FR

                        RJE

                        7FG.

                        Csíkos rája

                        A 7f és 7g övezet uniós vizei

                        79 000

                        90 399

                        91 485

                        101,20 %

                        1 086

                        /

                        /

                        /

                        1 086

                           FR

                        RJU

                        7DE.

                        Cifra rája

                        A 7d és 7e övezet uniós vizei

                        103 000

                        168 000

                        177 718

                        105,78 %

                        9 718

                        /

                        /

                        /

                        9 718

                           FR

                        SWO

                        AS05N

                        Kardhal

                        Atlanti-óceán az é. sz. 5°-tól északra

                        /

                        /

                        3 500

                        N/A

                        3 500

                        /

                        /

                        /

                        3 500

                           GB

                        COD

                        N1GL14

                        Közönséges tőkehal

                        A NAFO 1F övezet grönlandi vizei és az ICES 5, 12 és 14 övezet grönlandi vizei

                        364 000

                        353 500

                        353 500

                        100 %

                        0

                        /

                        /

                        4 167

                        4 167

                           GB

                        HER

                        4AB.

                        Hering

                        Az ICES 4 övezetnek az é. sz. 53° 30’-től északra fekvő uniós és norvég vizei

                        55 583 000

                        62 320 196

                        62 607 628

                        100,46 %

                        287 432

                        /

                        /

                        /

                        287 432

                           GB

                        MAC

                        2CX14-

                        Makréla

                        6, 7, 8a, 8b, 8d és 8e; az 5b övezet uniós és nemzetközi vizei; a 2a, 12 és 14 övezet nemzetközi vizei

                        152 115 000

                        145 768 635

                        154 072 694

                        105,70 %

                        8 304 059

                        /

                        A (6)

                        /

                        8 304 059

                           GB

                        RJU

                        7DE.

                        Cifra rája

                        A 7d és 7e övezet uniós vizei

                        58 000

                        61 200

                        63 133

                        103,16 %

                        1 933

                        /

                        /

                        /

                        1 933

                           EL

                        BFT

                        AE45WM

                        Kékúszójú tonhal

                        Atlanti-óceán a ny. h. 45°-tól keletre és a Földközi-tenger

                        285 110

                        304 110

                        312 690

                        102,82 %

                        8 580

                        /

                        C (6)

                        /

                        8 580

                           IE

                        ALB

                        AN05N

                        Germon (északi állomány)

                        Atlanti-óceán az é. sz. 5°-tól északra

                        2 854 300

                        3 115 420

                        3 213 170

                        103,14 %

                        97 750

                        /

                        C (6)

                        /

                        97 750

                           NL

                        HER

                        4CXB7D

                        Hering

                        4c, 7d a blackwateri állomány kivételével

                        18 162 000

                        19 497 305

                        19 512 481

                        100,08 %

                        15 176

                        /

                        /

                        /

                        15 176

                           NL

                        MAC

                        2A34.

                        Makréla

                        3a és 4; a 2a, 3b, 3c és az ICES 22–32 alkörzet uniós vizei

                        1 342 000

                        1 494 000

                        2 012 324

                        134,69 %

                        518 324

                        1,40

                        /

                        /

                        725 654

                           PT

                        ALB

                        AN05N

                        Germon (északi állomány)

                        Atlanti-óceán az é. sz. 5°-tól északra

                        1 994 200

                        1 794 200

                        2 463 161

                        137,28 %

                        668 961

                        1,40

                        C

                        /

                        1 271 026

                           PT

                        ALF

                        3X14-

                        Nyálkásfejűhalak

                        A 3, 4, 5, 6, 7, 8, 9, 10, 12 és 14 övezet uniós és nemzetközi vizei

                        164 000

                        149 034

                        156 756

                        105,18 %

                        7 722

                        /

                        A (6)

                        /

                        7 722

                           PT

                        BUM

                        ATLANT

                        Kormos marlin

                        Atlanti-óceán

                        50 440

                        7 076

                        18 016

                        254,61 %

                        10 940

                        1,00

                        A

                        /

                        16 410

                           PT

                        RJU

                        9-C.

                        Cifra rája

                        Az ICES 9 övezet uniós vizei

                        15 000

                        21 705

                        24 589

                        113,29 %

                        2 884

                        1,00

                        /

                        /

                        2 884

                           PT

                        SWO

                        AN05N

                        Kardhal

                        Atlanti-óceán az é. sz. 5°-tól északra

                        1 010 390

                        2 410 390

                        2 414 333

                        100,16 %

                        3 943

                        /

                        /

                        /

                        3 943

                           SE

                        MAC

                        2A34.

                        Makréla

                        3a és 4; a 2a, 3b, 3c és az ICES 22–32 alkörzet uniós vizei

                        4 034 000

                        2 945 203

                        3 075 839

                        104,44 %

                        130 636

                        /

                        /

                        /

                        130 636

               (1)  A halászati lehetőségeket meghatározó vonatkozó rendeletek értelmében a halászati lehetőségek 1380/2013/EU európai parlamenti és tanácsi rendelet (HL L 354., 2013.12.28., 22. o.) 16. cikkének (8) bekezdése szerinti cseréjének, a 847/96/EK tanácsi rendelet (HL L 115., 1996.5.9., 3. o.) 4. cikkének (2) bekezdése és az 1380/2013/EU rendelet 15. cikkének (9) bekezdése szerint 2018-ről 2019-ra átcsoportosított kvótáknak, valamint a halászati lehetőségek 1224/2009/EK rendelet 37., illetve 105. cikke szerinti újrakiosztásának és csökkentésének a figyelembevétele után valamely tagállam számára rendelkezésre álló kvóták.

               (2)  Az 1224/2009/EK rendelet 105. cikkének (2) bekezdésében foglaltaknak megfelelően. A túlhalászás × 1,00 mértékű levonás alkalmazandó minden olyan esetben, amikor a túlhalászott mennyiség legfeljebb 100 tonna.

               (3)  Az 1224/2009/EK rendelet 105. cikkének (3) bekezdésének megfelelően, amennyiben a túlhalászás mértéke a 10 %-ot meghaladja.

               (4)  Az „A” azt jelzi, hogy 1,5-es kiegészítő szorzótényezőt alkalmaztak a 2017., a 2018. és a 2019. évi folyamatos túlhalászás miatt. A „C” azt jelzi, hogy további 1,5-es szorzótényezőt alkalmaztak, mivel a faj valamely többéves terv hatálya alá tartozik.

               (5)  Az előző év(ek)ből fennmaradó mennyiségek.

               (6)  További szorzótényező nem alkalmazandó, mivel a túlhalászás mértéke nem haladja meg az engedélyezett kirakodások 10 %-át.

               (7)  Az egy tonna alatti mennyiségek figyelmen kívül hagyásával.